Legal Document

Category: 25

Text:
37. ΒΑΣΙΛΙΚΟΝ ΔΙΑΤΑΓΜΑ της 21/31 Οκτ. 1947 (ΦΕΚ Α΄ 248) Περί καθορισμού εις χαρτίνας δραχμάς χρηματικών ποινών και προστίμων επιβαλλομένων δυνάμει του Νόμ. 4442/29 και Α.Ν. 365/36. Έχοντες υπ’ όψει το άρθρ. 3 του υπ’ αριθ. 380/47 Ν.Δ/τος, «περί αυξήσεως της καθ’ ύλην αρμοδιότητος των Διοικητικών Δικαστηρίων Στρατιωτικών Επιτάξεων και τροποποιήσεως ενίων τινών διατάξεων του Νόμ. 4442/29 «περί στρατιωτικών Εισφορών και Ναυλώσεων» και Α.Ν. 365/36» και την υπ’ αριθ. 488/47 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Στρατιωτικών Υπουργών, απεφασίσαμεν και διατάσσομεν. Άρθρ.1.-Καθορίζομεν ως κατωτέρω εις χαρτίνας δραχμάς τας χρηματικάς ποινάς και πρόστιμα τα επιβαλλόμενα δυνάμει του Νόμ. 4442/29 «περί Στρατιωτικών και Ναυτικών εισφορών και Ναυλώσεων» και του Α.Ν. 365/36 «περί τροποποιήσεως και συμπληρώσεως της παρ. 3 του άρθρ. 115 και του άρθρ. 128 του Νόμ. 4442/29». 1.Την εν παρ. 2 εδάφ. α΄ του άρθρ. 28 του Νόμ. 4442/29 οριζομένην χρηματικήν ποινήν από 100 μέχρι 10.000 μεταλλικών δραχμών δια τους δυστροπούντας κλπ. να εκτελέσωσι τας περί επιτάξεως διαταγάς Δημάρχους εις χαρτίνας δραχμάς από 600.000 μέχρις 60.000.000. 2.Την εν παρ. 2 εδάφ. β΄ του αυτού άρθρου οριζομένην χρηματικήν ποινήν από 10 μέχρι 1.000 μεταλλικών δραχμών δια τους εγκαταλείποντας την υπηρεσίαν δι’ ην επετάχθησαν κλπ. εις χαρτίνας δραχμάς από 60.000 μέχρι 6.000.000. 3.Το εν παρ. 3 του άρθρ. 122 του Νόμ. 4442/29 οριζόμενον πρόστιμον από 5-25 μεταλλικών δραχμών δια τους κατόχους αυτοκινήτων τους μη συμμορφουμένους με τας διατάξεις του άρθρου τούτου, εις χαρτίνας δραχμάς από 30.000 μέχρις 150.000. Σελ. 436(α) 275-014 4.Τα εν εδαφ. 1 του άρθρ. 152 του Νόμ. 4442/29 οριζόμενα πρόστιμα δια την μη προσαγωγήν εις τα κέντρα ταξινομήσεως των προς απογραφήν μέσων μεταφοράς α)δραχμάς μεταλλικάς από 10-100 κατά κεφαλήν ζώου κλπ., β)δραχμάς μεταλλικάς 20-200 κατ’ όχημα και γ)δραχμάς μεταλλικάς 50-500 κατ’ αυτοκίνητον, εις δραχμάς χαρτίνας. Δια την α΄ περίπτωσιν από 60.000 μέχρις 600.000 δια την β΄ περίπτωσιν από 120.000 μέχρις 1.200.000 και την γ΄ περίπτωσιν από 300.000 μέχρις 3.000.000. 5.Τα εν εδαφ. 2 του αυτού άρθρου οριζόμενα πρόστιμα δια την μη δήλωσιν της εκποιήσεως ή θανάτου ή καταστροφής μέσων μεταφοράς α) δραχμάς μεταλλικάς 10 προκειμένου περί υποζυγίου, β)δραχμάς μεταλλικάς 20 προκειμένου περί οχήματος και γ)δραχμάς μεταλλικάς 50 προκειμένου περί αυτοκινήτου, εις χαρτίνας δραχμάς: δια την α΄ περίπτωσιν 60.000, δια την β΄ περίπτωσιν 120.000 και δια την γ΄ περίπτωσιν 300.000. 6.Το εν εδαφ. 3 του αυτού άρθρου οριζόμενον πρόστιμον δια τους μη παρέχοντας πληροφορίας περί αποκρυπτομένων ταξινομητέων από 10-50 μεταλλικάς δραχμάς, εις χαρτίνας δραχμάς από 60.000 μέχρι 300.000. 7.Το εν παρ. 4 του άρθρ. 161 του Νόμ. 4442/29 οριζόμενον πρόστιμον από 10-100 μεταλλικών δραχμών, δια τους εν γνώσει αρνουμένους να παράσχωσιν υποδείξεις ή παρασχόντας ψευδείς τοιαύτας περί των υποκειμένων εις επίταξιν, εις χαρτίνας δραχμάς από 60.000 μέχρι 600.000. Άρθρ.2.-Καθορίζομεν τα εν άρθρ. 2 εδάφ. 1 του Α.Ν. 365/36 (άρθρ. 128 Νόμ. 4442/29) οριζόμενα πρόστιμα ως κατωτέρω: 1.Δια την εκ προθέσεως παράλειψιν απογραφής μέσων μεταφοράς α)εις δραχ. 150.000 δι’ έκαστον υποζύγιον ή φορτηγόν όχημα, β)εις δραχ. 600.000 δι’ έκαστον αυτοκίνητον και γ)εις δραχ. 300.000 δι’ έκαστον αυτοκίνητον ποδήλατον. 2.Δια την εξ αμελείας παράλειψιν απογραφής των άνω μεταφορικών μέσων, το τρίτον των δι’ εκάστην των περιπτ. α΄, β΄ και γ΄ της προηγουμένης παραγράφου καθοριζομένων ποσών. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ε.β.37 Εισφορές και Ναυλώσεις (Επιτάξεις)